送王璋長官赴真定孫和甫辟書
作者：蘇轍
朝代：宋

paragraphs: 昔年旅南服，始識王荆州。
威動千里肅，恩寬行客留。
從容見少子，風采傾凡儔。
溫然吐詞氣，已覺清且修。
不見十五年，相逢話百憂。
青衫走塵土，白髮各滿頭。
新棄東海邑，願從北諸侯。
北鄙事方夥，饑饉連戈矛。
盟好未可輕，念當事懷柔。
主將今老成，勉盡良計籌。